Imants Freimanis

Imants Freimanis bija latviešu izcelsmes Krievijas un PSRS zinātnieks un izgudrotājs. Viens no radiotehnikas pionieriem Padomju Savienībā, izveidojis radiometroloģijas un hidroakustikas nozares.

Dzīvesgājums 
Dzimis 1890. gada 1. maijā (19. aprīlī pēc VS) Jaunsvirlaukas pagasta Īslīces pusmuižā (Isliz) skolotāja Jura (Georga) Freimaņa un viņa sievas Olgas, dzimušas Bandrevicas, ģimenē.  
Mācījās Jelgavas reālskolā (1903-1906), studēja Pēterburgas Elektrotehniskajā institūtā (1907-1913), piedalījās Rīgas un Roņu salas radiostaciju būvē (1911—1912).    
Institūtu viņš pabeidza 1913. gadā ar inženiera elektriķa diplomu, papildinājās Berlīnes radiorūpnīcā Telefunken un britu Marconi Company netālu no Londonas.
Pēc Pirmā pasaules kara sākuma 1915. gadā sāka strādāt par laborantu Petrogradas Elektrotehniskajā institūtā, nodarbojās ar radioaparatūras izgatavošanu Krievijas impērijas kara flotes vajadzībām.  
Projektēja lieljaudas radiostaciju pie Vladivostokas sakariem ar Klusā okeāna karakuģiem (1916—1917). 

1917. gadā kļuva par Petrogradas Elektrotehniskā institūta (PEI) Radiotehnikas katedras vadītāju. Pēc Oktobra revolūcijas 1918. gadā piedalījās Krievijas Radioinženieru biedrības dibināšanā, Krievijas pilsoņu kara laikā 1919. gadā viņu mobilizēja Sarkanajā armijā, kur viņš darbojās kā Galvenās kuģubūves pārvaldes Mīnu nodaļas radists. 1919. gada augustā viņš pieteica izgudrojumu daudzkanālu sakaru jomā. 
Līdztekus strādāja pie maģistra disertācijas "Par radiotīklu līdzības likumiem", ko aizstāvēja 1921. gadā. Izveidoja elektrovakuuma laboratoriju, bija PEI Elektrofizikālās fakultātes dekāns (1922—1925). 1922. gadā nodibināja radioamatieru pulciņu, lasīja vairākus radiotehnikas pamatu un speciālos (elektrovakuuma tehnika, radiomērījumi) kursus arī Kara flotes akadēmijā un Kara inženieru akadēmijā.

1920. gadu otrajā pusē saslima ar plaušu tuberkulozi, miris 1929. gada 8. februārī Ļeņingradā.

Darbi 
I. Freimanis sarakstīja grāmatu "Radiotehnikas kurss", kas atkārtoti izdota 1924. un 1928. gadā. Publicējis 53 zinātniskos rakstus.
 Краткий очерк основ радиотехники. Петроград, 1917.
 On the multi-section guenched gap. Proc. IRE. Vol. 7. 4. 1919. — p. 417—426 (kopā ar M. Šuleikinu).
 О всемирной организации по наблюдению за атмосферными разрядами. Труды 1-го Всероссийского съезда любителей мироведения. Петербург: 1921. — С. 180—183.
 Радиомузыка. Энциклопедия необходимых знаний. Петроград, 1923.
 Курс радиотехники. Ленинград: ГИЗ., 1924.
 Развитие учения о распространении электромагнитных волн. 	Ленинград: ТиТбп. 1926. — С. 237—246.
 Положение вопроса о распространении электромагнитных волн. Журнал прикладной физики. Т. 4, вып. 4. — С. 59-76.
 Радиотехника. Монография по технике безопасности. Вып. 2. Москва́: Изд-во «Вопросы труда», 1927.
 О мощной радиовещательной станции для СССР. Электросвязь, 1927. — № 5. С. 3-7.
 Курс радиотехники. Изд. 2-е, перераб. и доп. Ленинград: ГИЗ, 1928.
 О радиопередаче от шара-зонда. Труды 2-й полярной конференции (18-23 июня 1928 г.) Ленинград: Изд-во группы СССР "Аэроарктик ", 1930. — С. 61-64.
 Об измерении динамической ёмкости радиосети. «Телеграфия и телефония без проводов». 1921, № 11.
 Об измерении собственной длины волны радиосети. «Телеграфия и телефония без проводов». 1921, № 11.
 О процессе передачи электрической энергии. «Телеграфия и телефония без проводов». 1922, № 16.
 Об эквивалентных постоянных радиосети. «Телеграфия и телефония без проводов». 1923, № 19.
 О глубине модуляции. «Телеграфия и телефония без проводов». 1928, № 2.
 Об единице излучения радиосети. «Телеграфия и телефония без проводов». 1925, № 30.

Ārējās saites 
 Имант Георгиевич Фрейман. Избранные труды. СПб.: Изд-во «Пропаганда», 2015. 340 с. Kopotie raksti

Atsauces 

Inženieri
Izgudrotāji
Latvijas cilvēki
PSRS zinātnieki
Jelgavas novadā dzimušie
Krievijas latvieši